Vesturlandsliðin með fulltrúa í stjörnuliðum Á laugardaginn klukkan 14 fara fram árlegir stjörnuleikir í körfuknattleik en þá leika lið skipuð innlendum leikmönnum gegn liðum skipuðum erlendum leikmönnum í úrvalsdeildinni í körfuknattleik . Fjölmiðlar völdu fyrst sjö menn í liðið og meðal þeirra sem valdir voru eru þeir Hlynur Bæringsson og Sigurður Þorvaldsson leikmenn Snæfells . Hlynur gaf hins vegar ekki kost á sér í leikinn . Benedikt Guðmundsson þjálfari liðsins valdi því átta menn til viðbótar og meðal þeirra eru Axel Kárason og Pétur Már Sigurðsson leikmenn Skallagríms . Meðal þeirra sem valdir voru í úrvalslið erlendra leikmanna voru þeir Darrel Flake og Jovan Zdravevski leikmenn Skallagríms og Justin Shouse leikmaður Snæfells . Jovan og Flake gáfu hins vegar ekki kost á sér í leikinn og verða því fjarri góðu gamni .